Melodi Grand Prix 2010

Melodi Grand Prix 2010 var den 48. utgåva av Melodi Grand Prix, Noregs nasjonale uttaking til Eurovision Song Contest. 21 songar deltok i tre delfinalar og Siste sjanse. Av desse kom åtte til finalen 6. februar 2010 i Oslo Spektrum i Oslo. Vinnaren blei «My Heart Is Yours», framført av Didrik Solli-Tangen og skriven av Hanne Sørvaag og Fredrik Kempe. Solli-Tangen representerte Noreg på heimebane i Eurovision Song Contest 2010 i Bærum, der han kom på 20. plass med 35 poeng.

 Sendingane 
Etter Alexander Rybaks siger i Eurovision Song Contest 2009 var interessa rundt Melodi Grand Prix langt høgare enn vanleg. NRK fekk inn rundt tusen bidrag i den opne konkurransen – rundt tre gonger så mange som året før. Dette var per då også det høgaste talet på bidrag som hadde komen inn til tevlinga. Juryen med Per Sundnes i spissen, plukka ut 21 av låtane til å delta i Melodi Grand Prix 2010.Riise, Hege Bakken (8. september 2009). «Dette er Rybak-effekten!». nrk.no.

Som åra før bestod tevlinga av tre delfinalar, Siste sjanse og finalen i Oslo Spektrum. Dei tre delfinalane blei arrangert i Ørland fredag 8. januar, Bodø laurdag 16. januar og Skien laurdag 23. januar. Sju melodiar ble presenterte i kvar delfinale, og dei to med flest telefon- og SMS-røyster kvalifiserte seg direkte til finalen, medan tredje- og fjerdeplassane gjekk vidare til Siste sjanse i Sarpsborg laurdag 30. januar. I tillegg gjekk dei to femteplassane med høgast røyster i prosent vidare til Siste sjanse.«Hva betyr spørsmålstegnet?». NRK. 20. januar 2010. Besøkt 24. januar 2010. Dei åtte bidraga i Siste sjanse kjempa parvis mot kvarandre i ei utslagscup, og dei to som blei ståande att, gjekk til finalen i Oslo Spektrum laurdag 6. februar. Programleiarar for alle sendingane var Per Sundnes og Marte Stokstad.

Også på artistsida var det stor interesse dette året, og hausten 2009 gjekk spekulasjonane høgt i media om kven som skulle delta.Øygaren, Hege (4. november 2009). «Grand Prix-spekulasjonene florerer». nrk.no. Då NRK offentleggjorde deltakarane i desember, var det også mange kjende namn i startfeltet. Popbandet A1, Venke Knutson, Maria Arredondo, Maria Haukaas Storeng, Heine Totland og Gaute Ormåsen var nokre av dei kjende artistane som deltok. Keep of Kalessin skreiv også Melodi Grand Prix-historie ved å bli det aller første metallbandet som deltok i tevlinga. Den doble Eurovision-vinnaren Rolf Løvland var dessutan attende som låtskrivar. 

Åtte av dei 21 låtane enda opp i finalen, og startrekkjefølgja blei trekt direkte på NRK2 fire dagar før finalen. Sjåarane røysta i to omgangar, først røysta dei fire låtar vidare til gullfinalen, før sjåarane røysta om att blant dei fire gullfinalistane. I tillegg til sjåarane sine telefon- og SMS-røyster, var det fire fagjuryar. Den store vinnaren blei Didrik Solli-Tangen og «My Heart Is Yours». Han fekk dermed representere Noreg på heimebane i Eurovision Song Contest.

 Resultat i finalen 
Oslo Spektrum, Oslo, laurdag 6. februar 2010

 Første runde 
Nr.TittelArtistKomponistTekstforfattarStatus 1 «Don't Wanna Lose You Again»  A1  Ben Adams, Mark Read, Christian Ingebrigtsen og David EriksenGullfinale 2 «Make My Day»  Maria Haukaas Storeng  Merethe La Verdi og Mats Lie Skåre  Merethe La Verdi  Uplassert 3 «Jealous Cause I Love You»  Venke Knutson  Alexander Kronlund, Laila Samuelsen og Lukas Hilbert  Kronlund og Samuelsen  Uplassert 4 «Yes Man»  Bjørn Johan Muri  Simone Larsen, Simen Eriksrud og Bjørn Johan Muri  Gullfinale 5 «The Touch»  Maria Arredondo  Rolf Løvland Uplassert 6 «Give It to Me»  Alexander Stenerud Alexander Stenerud Uplassert 7 «My Heart Is Yours»  Didrik Solli-Tangen  Hanne Sørvaag og Fredrik Kempe  Gullfinale 8 «The Dragontower»  Keep of Kalessin  Arnt Obsidian Grønbech  Keep of Kalessin Gullfinale

 Gullfinale 
Nr.TittelArtistKomponistTekstforfattarRøysterPlass 1 «Don't Wanna Lose You Again»  A1  Ben Adams, Mark Read, Christian Ingebrigtsen og David Eriksen278 8822 4 «Yes Man»  Bjørn Johan Muri  Simone Larsen, Simen Eriksrud og Bjørn Johan Muri 169 1744 7 «My Heart Is Yours»  Didrik Solli-Tangen  Hanne Sørvaag og Fredrik Kempe 466 6751 8 «The Dragontower»  Keep of Kalessin  Arnt Obsidian Grønbech  Keep of Kalessin 241 1643

 Røysting i finalen 
Dei fire mest populære songane i første runde gjekk vidare til gullfinalen. Det fulle resultatet frå første runde blei aldri offentleggjort, og gullfinalistane blei presenterte i tilfeldig rekkjefølgje. I gullfinalen blei resultatet avgjort av ei blanding av fagjuryar og sjåarane sine telefonrøyster. Dei tre delfinalestadene og Siste sjanse-byen hadde kvar sin fagjury som gav 2 000, 4 000, 6 000 og 8 000 poeng til dei fire gullfinalistane. Etter fagjuryane blei telefon- og SMS-røystene presenterte. Dei blei delte inn i fem ulike geografiske regionar ut frå kor i landet røystene blei gitt. Kvar røyst talde eitt poeng. Poenga for landsdelane under motsvarar dermed talet på mottatte telefon- og SMS-røyster.«Melodi Grand Prix 2010 – norsk finale (2:2)». Norsk rikskringkasting. 6. februar 2010. Besøkt 10. august 2016.
Nr.TittelØrlandBodøSkienSarpsborgNord-NoregVest-NoregMidt-NoregSør-NoregAustlandetTotalt1«Don't Wanna Lose You Again»2 0002 0006 0004 0006 94920 57645 93757 059134 361278 8824«Yes Man»6 0004 0004 0002 0003 13910 87132 48830 84075 836169 1747«My Heart Is Yours»4 0008 0008 0006 00010 02731 57667 056113 998218 027466 6758«The Dragontower»8 0006 0002 0008 0004 85515 49241 25746 457109 103241 164

 Delfinalene 
 Delfinale 1 
Hangar E, Ørland hovudflystasjon, Ørland, fredag 8. januar 2010
Nr.TittelArtistKomponistTekstforfattarStatus 1 «Synk eller svøm»  Gaute Ormåsen  Gaute Ormåsen, Laila Samuelsen, Kim Edward Bergseth  Siste sjanse 2 «Prima Donna»  Lene Alexandra Øien Lene Alexandra Øien og Jarl Aanestad Øien, Aanestad og Simon Walker  Ute 3 «Rewind Love»  Johnny Hide  Julian Berntzen  Siste sjanse* 4 «Yes Man»  Bjørn Johan Muri  Simone Larsen, Simen Eriksrud og Bjørn Johan Muri  Siste sjanse 5 «Rocketfuel»  Elisabeth Carew  Elisabeth Carew og Thomas Eriksen
  Ute 6 «Make My Day»  Maria Haukaas Storeng  Merethe La Verdi og Mats Lie Skåre  Merethe La Verdi  Finale 7 «The Dragontower»  Keep of Kalessin  Arnt Obsidian Grønbech  Keep of Kalessin  Finale
* «Rewind Love» kom på 5. plass, men fekk ei ny moglegheit i Siste sjanse. Årsaka var at han var blant dei to femteplassane med flest røyster.

 Delfinale 2 
Bodø Spektrum, Bodø, laurdag 16. januar 2010
Nr.TittelArtistKomponistTekstforfattarStatus 1 «Jealous Cause I Love You»  Venke Knutson  Alexander Kronlund, Laila Samuelsen og Lukas Hilbert  Kronlund og Samuelsen  Siste sjanse 2 «Life Is Here Today»  Skanksters  Arne Hovda  Siste sjanse* 3 «Be Good To Me»  Tomine Harket  Tommy La Verdi og Peter Ställmark  Ute 4 «Don't Stop»  Hanne Haugsand  Mariann Thomassen og Lars-Erik Westby  Mariann Thomassen  Ute 5 «The Touch»  Maria Arredondo  Rolf Løvland Finale 6 «The Best Of Me Is You»  Heine Totland  Heine Totland, Hans Petter Aaserud og Arne Hovda  Siste sjanse 7 «Give It to Me»  Alexander Stenerud Alexander Stenerud Finale
* «Life Is Here Today» kom på 5. plass, men fekk ei ny moglegheit i Siste sjanse. Årsaka var at han var blant dei to femteplassane med flest røyster.

 Delfinale 3 
Skien fritidspark, Skien, laurdag 23. januar 2010
Nr.TittelArtistKomponistTekstforfattarStatus 1 «I'll Take You High»  Mira Craig Mira Craig Siste sjanse 2 «Barracks on the Hill»  Fred Endresen  Fred Endresen  Olaf Øwre  Ute 3 «Million Dollar Baby»  Belinda Braza Robin Nordahl, Frode Anderssen og Gerard James Borg  Ute 4 «My Heart Is Yours»  Didrik Solli-Tangen  Hanne Sørvaag og Fredrik Kempe  Finale 5 «European Girl»  The Diamond  Håkon Njøten, Matias Tellez og Axel Vindenes  Ute 6 «Tokyo Night»  Karoline Garfjell  Aggie Peterson  Siste sjanse 7 «Don't Wanna Lose You Again»  A1  Ben Adams, Mark Read, Christian Ingebrigtsen og David Eriksen Finale

 Siste sjanse 
Sarpsborghallen, Sarpsborg, laurdag 30. januar 2010 

Deltakarane var 3. og 4. plassane frå de tre delfinalane. De to siste plassane gjekk til dei to femteplassane som hadde fått prosentmessig flest telefonrøyster.
Nr.TittelArtistKomponist og tekstforfattarStatus 1 «Life Is Here Today»  Skanksters  Arne Hovda  Ute 2 «Yes Man»  Bjørn Johan Muri  Simone Larsen, Simen Eriksrud og Bjørn Johan Muri  Finale 3 «Synk eller svøm»  Gaute Ormåsen  Gaute Ormåsen, Laila Samuelsen, Kim Edward Bergseth  Ute 4 «The Best Of Me Is You»  Heine Totland  Heine Totland, Hans Petter Aaserud og Arne Hovda  Ute 5 «Rewind Love»  Johnny Hide  Julian Berntzen  Ute 6 «I'll Take You High»  Mira Craig  Mira Craig  Ute 7 «Tokyo Night»  Karoline Garfjell  Aggie Peterson  Ute 8 «Jealous Cause I Love You»  Venke Knutson  Alexander Kronlund, Laila Samuelsen og Lukas Hilbert  Kronlund og Samuelsen  Finale

 Resultatet av Siste sjanse: 

Runde 1Runde 2Til finalen                 Skanksters – «Life Is Here Today» Ute   Bjørn Johan Muri – «Yes Man» Vidare   Bjørn Johan Muri – «Yes Man» Vinnar    Gaute Ormåsen – «Synk eller svøm» Ute   Gaute Ormåsen – «Synk eller svøm» Vidare   Heine Totland – «The Best Of Me Is You» Ute   Bjørn Johan Muri – «Yes Man»     Venke Knutson – «Jealous Cause I Love You»  Johnny Hide – «Rewind Love» Ute   Mira Craig – «I'll Take You High» Vidare   Mira Craig – «I'll Take You High» Ute    Venke Knutson – «Jealous Cause I Love You» Vinnar   Karoline Garfjell Rundberg – «Tokyo Night» Ute   Venke Knutson – «Jealous Cause I Love You» Vidare 

 Hendingar 
miniatyr|Bjørn Johan Muri fekk den største hiten med «Yes Man».
Den suverene vinnaren i finalen blei Didrik Solli-Tangen og «My Heart Is Yours», men det var Bjørn Johan Muris «Yes Man» som blei tevlingas største hit. «Yes Man» låg på VG-lista i 17 veker, og seks veker som nummer 1. Saman med Wenche Myhres «La meg være ung» frå 1964, er dette den største listesuksessen til ein ikkje-vinnar i Melodi Grand Prix gjennom tidene. «My Heart Is Yours» låg sju veker på lista, med ein andreplass som beste notering.«VG-lista for 'Yes Man'». Verdens Gang. Besøkt 23. august 2016.Dahl og Husby, Ingvill Dybfest og Marcus (17. februar 2010). «– Bjørn Johan er moralsk GP-vinner». VG Nett.Østbø, Stein (13. mars 2015). «MGP-kommentar: Når toerne vinner». VG Nett.«VG-lista for 'My Heart Is Yours'». Verdens Gang. Besøkt 23. august 2016.

 «Heart» blei «hard» 
Etter finalen blei Didrik Solli-Tangen si engelskuttale ein stor snakkis. Songaren uttalte t-en i «heart» som ein d, altså «my hard is yours». I amerikansk-engelsk kan rett nok t-en høyrast ut som ein d i laupande uttale, men uttalen gav uansett songtittelen ei heilt ny meining, noko også pressa og Twitter-kommentatorar visste å ha moro med. Solli-Tangen sjølv tok kritikken med godt humør og lova å ta eit uttalekurs, og i den internasjonale finalen song han med ein distinkt t-lyd i «heart». T-skjorteselskapet Probat trykte også opp eigne t-skjorter med teksten «My hard is yours», som Didrik Solli-Tangen brukte fram mot den internasjonale finalen.Byrkjedal, Mona (24. februar 2010). «Didrik hos P4: – Hold kjeften på deg!». VG Nett.Byrkjedal, Mona (8. februar 2010). «Twitterstorm om «My Heart Is Yours»». VG Nett.Byrkjedal, Mona (17. februar 2010). «Endelig sitter Didriks uttale!». VG Nett.Lundervold, Linn Kongsli (8. februar 2010). «– Ja, jeg vil ta engelskkurs» . Dagbladet.no.Skogrand, Merete (10. mai 2010). «Didriks «hard» kan bli din» . Dagbladet.no.

 Rekordstor interesse 
Interessa rundt årets tevling var rekordhøg, dette fordi Noreg var vert for Eurovision Song Contest 2010. Før finalen omtala pressa Melodi Grand Prix heile 3 317 gonger, noko som var ny rekord.Ighanian og Talseth, Catherine Gonsholt og Thomas (27. februar 2016). «Jostein Pedersen: NRK må slutte å være flaue over MGP». VG Nett. Billettsalet til delfinalane og finalen var òg historisk høgt, og rett før jul var det selt fem gonger så mange billettar som året før.Sæby, Inger-Marit Knap (31. desember 2009). «Rekordsalg av MGP-billetter». nrk.no.Hatlen, Trine Saugestad (23. desember 2009). «Historisk billettsalg». VG Nett. Dette året var det også 50 år sidan den første norske finalen blei arrangert, og NRK spelte på den høge interessa ved å følgje oppladinga og sendingane tett både på radio og nett. NRK P1 sende meir enn ti timar med vorspielsendingar under tevlinga, og VGTV hadde også eigne sendingar før og under kvar delfinale og finale.Snekvik, Line (18. januar 2010). «Grand Prix-vorspiel». nrk.no.Haugen og Stenberg, Ida Anna og Ola (8. januar 2010). «Slik blir VGTVs MGP-direktesending». VG Nett. Ørland skreiv også historie som den minste staden som har arrangert ein delfinale. For første gong deltok også Forsvaret i arrangementet, sidan delfinalen blei arrangert i ein av hangarane ved Ørland hovudflystasjon. Hangaren er bygd for å huse NATOs AWACS-overvakingsfly.Henriksen, Arve (20. oktober 2009). «Forsvaret blir MGP-arrangør». Aftenposten.no.

Den stjernespekka deltakarlista fekk positiv merksemd i pressa, og til og med den legendarisk sarkastiske Eurovision-kommentatoren Jostein Pedersen var strålande positiv: «Det er så mange artige kombinasjoner her. Dette lover veldig godt. Uten å ha hørt en tone, er jeg er imponert over bredden.» sa den ellers så kritiske kommentatoren til VG Nett. Han var derimot ikkje like positiv til programleiar Per Sundnes og kåra han til «Noregs dårlegaste programleiar». Kommentaren gjorde at NRK Nordland valde å avslutte sommarjobb-kontrakten dei hadde med Pedersen.Ighanian, Catherine Gonsholt (27. november 2009). «GP-Jostein om låtlista: – Du store all verden!». VG Nett.Dobbing, Eva Kynningsrud (27. november 2009). «Store kjendiser i MGP». tv2.no.Matre og Andersen, Jostein og Ingunn (20. januar 2010). «MGP-Jostein får jobbavslag etter Sundnes-kritikk: – Det er trist». VG Nett.

 Sjåarsuksess 
Finalen blei sett av 1 369 000 sjåarar. Sjølv om dette var ned frå 1 519 000 året før, er dette likevel eit av dei høgaste sjåartala for ein norsk finale etter 1993.Aune, Oddvin (16. mars 2015). «1 250 000 så MGP-finalen». nrk.no.«MGP går rett hjem». Kampanje. 1. februar 2010. Også delfinalane hadde høge sjåartal. Ørland, Bodø og Skien samla høvesvis 985 000, 1 154 000 og 958 000 sjåarar. Delfinalen frå Bodø er framleis den mest sette delfinalen i Melodi Grand Prix nokon gong.Alvsen og Sæby, Ida Løvdahl og Inger-Marit Knap (18. januar 2010). «Over en million så MGP-festen». nrk.no. Siste sjanse hadde 960 000 sjåarar i første del, og 1 056 000 sjåarar i andre del.Løkkebø, Lars (25. januar 2010). «958 000 så MGP». Telemarksavisa.

 Fotnotar 

Kategori:Melodi Grand Prix
Kategori:Hendingar i 2010
Kategori:2010 i Noreg